CELEX: 32017R0216
Language: ro
Date: 2016-11-30 00:00:00
Title: Regulamentul delegat (UE) 2017/216 al Comisiei din 30 noiembrie 2016 de modificare a Regulamentului (UE) nr. 98/2013 al Parlamentului European și al Consiliului în vederea adăugării pulberii de magneziu pe lista precursorilor de explozivi din anexa II (Text cu relevanță pentru SEE. )

9.2.2017   
            
            
               RO
            
            
               Jurnalul Oficial al Uniunii Europene
            
            
               L 34/5
            
         REGULAMENTUL DELEGAT (UE) 2017/216 AL COMISIEI
   din 30 noiembrie 2016
   de modificare a Regulamentului (UE) nr. 98/2013 al Parlamentului European și al Consiliului în vederea adăugării pulberii de magneziu pe lista precursorilor de explozivi din anexa II
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 98/2013 al Parlamentului European și al Consiliului din 15 ianuarie 2013 privind comercializarea și utilizarea precursorilor de explozivi (1), în special articolul 12,
   întrucât:
   
               (1)
            
            
               Anexa II la Regulamentul (UE) nr. 98/2013 cuprinde lista precursorilor de explozivi care fac obiectul unor norme armonizate în ceea ce privește disponibilitatea acestora pentru publicul larg și asigurarea unei raportări adecvate a tranzacțiilor suspecte, a disparițiilor și a furturilor pe parcursul întregului lanț de aprovizionare.
            
         
               (2)
            
            
               Substanțele incluse în anexa II sunt disponibile publicului larg, dar fac obiectul unei obligației de raportare, care se aplică atât utilizatorilor profesioniști din întregul lanț de aprovizionare, cât și persoanelor din rândul publicului larg.
            
         
               (3)
            
            
               Statele membre au demonstrat că pulberea de aluminiu a fost achiziționată și utilizată pentru producerea de explozivi artizanali în Europa. Pulberea de magneziu este o substanță ale cărei proprietăți sunt foarte asemănătoare cu cele ale aluminiului.
            
         
               (4)
            
            
               Comercializarea și utilizarea pulberilor de aluminiu și de magneziu nu sunt armonizate în prezent la nivelul Uniunii. Cu toate acestea, cel puțin un stat membru limitează deja disponibilitatea acestora pentru publicul larg, iar Organizația Mondială a Vămilor monitorizează livrările mondiale de pulbere de aluminiu în vederea identificării cazurilor de comerț ilicit pentru fabricarea de precursori de explozivi improvizați.
            
         
               (5)
            
            
               Evoluția utilizării improprii a pulberilor de aluminiu și de magneziu nu justifică în prezent restricționarea accesului publicului larg la acestea, având în vedere nivelul amenințării sau volumul comerțului asociat cu aceste substanțe.
            
         
               (6)
            
            
               Este necesar un control mai strict pentru a permite autorităților naționale să prevină și să detecteze eventualele utilizări ilicite ale acestor substanțe ca precursori de explozivi, iar acesta poate fi efectuat prin intermediul mecanismului de raportare instituit de Regulamentul (UE) nr. 98/2013.
            
         
               (7)
            
            
               Pulberea de aluminiu face obiectul unui act delegat separat, prin care substanța este adăugată în anexa II. În consecință, pulberea de magneziu ar rămâne o alternativă realistă nesupusă controlului.
            
         
               (8)
            
            
               Având în vedere riscul pe care îl implică disponibilitatea pulberii de magneziu și faptul că obligația de raportare nu va avea un impact semnificativ asupra operatorilor economici sau a consumatorilor, adăugarea acestei substanțe în anexa II la Regulamentul (UE) nr. 98/2013 este justificată și proporțională,
            
         ADOPTĂ PREZENTUL REGULAMENT:
   Articolul 1
   În tabelul din anexa II la Regulamentul (UE) nr. 98/2013 se adaugă următoarea substanță:
   
      
                  „Pulberi de magneziu
                  (CAS RN 7439-95-4) (2) (3)
               
               
                  ex 8104 30 00 ”
               
               
                   
               
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 39, 9.2.2013, p. 1.